VENDIM
Nr. 97, datë 21.2.2014

Për rishpërndarje fondesh  në buxhetin e vitit 2014 nga ministria e Mjedisit te ministria e bujqësisë, zhvillimit rural dhe administrimit të ujërave

Në mbështetje të nenit 100 të Kushtetutës dhe të nenit 17 të ligjit nr. 185/2013 “Për buxhetin e vitit 2014”, me propozimin e ministrit të Bujqësisë, Zhvillimit Rural dhe Administrimit të Ujërave dhe të ministrit të Mjedisit, Këshilli i Ministrave

Vendosi:

1. Në buxhetin e miratuar për vitin 2014 të bëhet rishpërndarja e fondeve ndërmjet ministrive, si më poshtë vijon:
a) Ministrisë së Bujqësisë, Zhvillimit Rural dhe Administrimit të Ujërave, në artikullin 600, t’i shtohet fondi prej 13 000 000 (trembëdhjetë milionë) lekësh për shpenzime personeli, përkatësisht:
i) në programin “Menaxhimi i peshkimit”, 7 250 000 (shtatë milionë e dyqind e pesëdhjetë mijë) lekë;
ii) në programin “Planifikim, menaxhim, administrim”, 5 750 000 (pesë milionë e shtatëqind e pesëdhjetë mijë) lekë.
b) Ministrisë së Mjedisit, në programin “Administrimi i pyjeve” në artikullin 600, shpenzime personeli, të pakësohet fondi prej 13 000 000 (trembëdhjetë milionë) lekësh.
2. Ngarkohen Ministria e Bujqësisë, Zhvillimit Rural dhe Administrimit të Ujërave, Ministria e Mjedisit dhe Ministria e Financave për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

